open-index/open-wikipedia-markdown huggingface dataset:
Թիվ 1344 չվերթի աղետ

**Թիվ 1344 չվերթի աղետ**, ավիացիոն աղետ, որը տեղի է ունեցել 2020 թվականի օգոստոսի 7-ին։  Boeing 737-800 ինքնաթիռը Դուբայի միջազգային օդանավակայանից կատարում էր միջազգային չվերթ դեպի Կոժիկոդայի Կալիկուտ միջազգային օդանավակայան։ Ինքնաթիռը վայրէջք կատարելիս դուրս է եկել թռիչքուղուց, այնուհետև երկու մասի բաժանվել։ Ինքնաթիռում գտնվող 185 ուղևորներից և անձնակազմի վեց անձնակազմից (ինքնաթիռում գտնվել է 191 մարդ) զոհվել է տասնյոթ մարդ, այդ թվում և օդաչուները։

## Ինքնաթիռ և աշխատակազմ
Ինքնաթիռի առաջին թռիչքը տեղի է ունեցել 2006 թվականի նոյեմբերի 15-ին։ Ինքնաթիռով հրամանատարն եղել է կապիտան Դիպակ Վասանտ Սաթենը, որը հնդկական ռազմաօդային ուժերի փորձարկող օդաչու է եղել նախքան Air India Express-ը, իսկ երկրորդ օդաչուն եղել է կապիտան Աքիլեշ Կումարը։

## Թռիչք
Ինքնաթիռը թռել է E6 դիրքից՝ Դուբայի միջազգային օդանավակայանում 30R թռիչքուղուց 2020 թվականի օգոստոսի 7-ին, ժամը 14:14-ին UTC+4 (2020 թվականի օգոստոսի 7-ին, 10:14 UTC) և պետք է ժամաներ Կոժիկոդայի Կալիկուտ միջազգային օդանավակայան, Կերալա նահանգ, ժամը 19:40-ին (2020 թվականի օգոստոսի 7-ին, 14:10 UTC)՝ որպես հայրենադարձության չվերթ այն մարդկանց համար, ովքեր արտասահմանում մնացել էին COVID-19 համավարակի պատճառով։

Ինքանթիռի արագությունը վայրէջքի համար սահմանված արագությունից ավելի բարձր էր, ուստի ինքնաթիռը վայրէջքուղուց դուրս եկավ և ժամանակ չուներ արգելակելու՝ ընկնելով 10 մետրանոց կիրճում։

## Զոհեր
Անձնակազմի յոթ անդամներից բացի, վթարի պահին ինքնաթիռում ընդհանուր առմամբ եղել է 189 ուղևոր, անձնակազմի 5 անդամ և օդաչուների խցիկի անձնակազմի 2 անդամ։ Երկու օդաչուներն և ևս առնվազն 19 մարդ զոհվել են, 137-ը՝ վիրավորվել, որոնցից 15-ը գտնվում են ծայրահեղ ծանր վիճակում։

## Փրկարարական գործողություններ
Նախնական փրկարարական գործողությունների իրականացման համար դեպքի վայր են ժամանել տեղի ոստիկանությունն ու հրշեջները։ Ներքին գործերի նախարար Ամիտ Շահը  հանձնարարությամբ դեպքի վայր են ժամանել նաև Տարերային Աղետներին Արձագանքման Ազգային Ուժերը։ Զոհերը բուժվում են Կալիկուտի տարբեր հիվանդանոցներում։

## Հետաքննություն
Քաղաքացիական ավիացիայի գլխավոր տնօրինությունը հետաքննություն  է սկսել դեպքի կապակցությամբ։ Հետաքննություն կանցկացնի նաև Ինքնաթիռի պատահարների հետաքննության բյուրոն։ Հաջորդ օրը վերականգնվել է օդաչուի խցիկների ձայնագրիչը (CVR) և թռիչքի տվյալների գրանցիչը (FDR):

## Տես նաև
* A320-ի ավիավթար Սան Պաուլոյում
* A340-ի ավիավթար Տորոնտոյում

## Ծանոթագրություններ
Մարգարետ Մաձանտինի

**Մարգարետ Մաձանտինի** (), իտալացի կինոդերասանուհի և գրող։

## Կենսագրություն
Իտալացի գրող Կառլո Մաձանտինիի և իռլանդացի նկարչուհի Էնն Դոնելիի դուստրը։ Ծնվել է 1961 թվականի հոկտեմբերի 27-ին Դուբլինում (Իռլանդիա), որտեղ ապրել է մոտ երեք տարի, մինչև ընտանիքի հետ տեղափոխվելը Տիվոլի՝ Հռոմից ոչ հեռու։ 1982 թվականին ավարտել է Հռոմի դրամատիկական արվեստների ազգային ակադեմիան: Թատրոնում նորամուտը նշել է Գյոթեի «Իփիգենիան Տավրիսում» ողբերգության բեմադրությամբ, որի համար ստացել է Ուբու մրցանակ։ Որպես դերասանուհի՝ մասնակցել և մասնակցում է թատրոնի, կինոյի և հեռուստատեսային բեմադրությունների կազմակերպմանը։ Այնուամենայնիվ, նա ավելի շատ ուշադրություն է գրավել շնորհիվ իր սիրավեպերի։ 2001 թվականին գրել է «Մի՛ հեռացիր» (*Non ti muovere*) վեպը, որը շատ երկրներում դարձել է բեսթսելլեր և ստացել Իտալիայում ամենահեղինակավոր գրական Ստրեգա մրցանակը։

1987 թվականին ամուսնացել է իտալացի ռեժիսոր Սերջիո Կաստելիտոյի հետ։ Ունեն 4 երեխա և ապրում են Հռոմում։

2003 թվականին հանրապետության նախագահի նախաձեռնությամբ նրան շնորհվել է «Իտալիայի Հանրապետությանը մատուցած ծառայությունների համար» շքանշանի ասպետի կոչում։

2005 թվականին հրատարակել է Zorro-ն , որը մենախոսություն է ամուսնու համար։

Նրա գրքերը թարգմանվել են երեսունհինգ լեզուներով։

## Մատենագիտություն
* 1994. Ցինկե ավազան / Catino di zinco
* 1999. Մանոլա / Manola
* 2001. Մի՛ հեռացիր (Հանուն Աստծո, մի՛ շարժվիր) / Non ti muovere (էկրանավորվել է 2004 թվականին)
* 2004. Զորրո. ճգնավորը մայթին / Zorro. Un eremita sul marciapiede
* 2008. Կրկնակի ծնված / Venuto al mondo (էկրանավորվել է]] в 2012 թվականին)
* 2011. Ոչ ոք միայնակ չի գոյատևում / Nessuno si salva da solo
* 2011. Առավոտյան ծով / Mare al mattino
* 2013. Փայլատակում / Splendore

## Մրցանակներ և պարգևներ
* 2002. Ստրեգա մրցանակ
* 2009. Կամպիելո մրցանակ

## Պատկերասրահ
**Մարգարետ Մաձանտինի**

Պատկեր: Margaret Mazzantini, 1994 01.jpg|1994 թվական
Պատկեր: 1994 Margaret Mazzantini (cropped).jpg|1994 թվական
Պատկեր: Alberto Arbasino con Margaret Mazzantini nel 1994, 03.jpg|Ալբերտո Արբասինոյի հետ, 1994 թվական
Պատկեր: Sergio Castellitto 66ème Festival de Venise (Mostra) 3.jpg|Ամուսնու՝ Սերջիո Կաստելիտոյի հետ
Պատկեր: Sergio Castellitto 66ème Festival de Venise (Mostra).jpg|Ամուսնու հետ


## Նշումներ

## Ծանոթագրություններ

## Արտաքին հղումներ
* Պաշտոնական կայք 
* di Margaret Mazzantini
* https://www.imdb.com/name/nm0232746/ 

Կատեգորիա:20-րդ դարի իտալացի կանայք
Կատեգորիա:21-րդ դարի իտալացի կանայք
Կատեգորիա:Իտալացի կին գրողներ
Կատեգորիա:21-րդ դարի կին գրողներ
Կատեգորիա:Իտալացի դրամատուրգներ
Կատեգորիա:Իտալացի սցենարիստներ
Կատեգորիա:21-րդ դարի դերասանուհիներ
Կատեգորիա:Իտալացի դերասանուհիներ
Աբլեժ

**Աբլեժ** ()&nbsp;, համայնք Ֆրանսիայի Իլ դը Ֆրանս երկրամասի  Վալ դ՛Ուազ դեպարտամենտում։ Գտնվում է Փարիզից 37, Սերժիից՝ 8 կիլոմետր դեպի հյուսիս-արևմուտք։ 2000 թվականին անցկացված մարդահամարի տվյալներով բնակչության թվաքանակը եղել է &nbsp; 972:

## Տնտեսություն
2010 թվականի տվյալներով համայնքի աշխատունակ տարիքի 666 մարդկանցից (15-64 տարեկան) 490-ը տնտեսապես ակտիվ էին (ակտիվության ցուցանիշը կազմել է 73,6 տոկոս՝ 1999 թվականի 76,2%-ի դիմաց)։ Տնտեսապես ոչ ակտիվ 176 անձանցից 65-ը սովորողներ էին, 83-ը՝ թոշակառուներ, 28-ը չէին աշխատում այլ պատճառներով։

2010 թվականին համայնքում հաշվվում էր 346 տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 27.044 եվրո։

## Պատկերասրահ

Ableiges (95), église Saint-Martin, vue depuis l'ouest 3.jpg|Սեն Մարտեն եկեղեցին 
Église de Villeneuve-Saint-Martin, Ableig, Val d'Oise, France (2).jpg|Աստվածամոր եկեղեցին
Ableiges (95), colombier.jpg|Աշտարակ
Ableiges (95), monument aux morts.JPG|Զոհվածների հիշատակին


## Ժողովրդագրություն
Բնակչության թվաքանակի փոփոխությունները *(Cassini и INSEE).*

Colors=
   id:lightgrey value:gray(0.8)
   id:darkgrey  value:gray(0.6)
   id:sfondo value:rgb(1,1,1)
   id:barra value:rgb(0.9,0.72,0.5)
ImageSize = width:600 height:360
PlotArea = left:50 bottom:30 top:20 right:10
DateFormat = x.y
Period = from:0 till:1000
TimeAxis = orientation:vertical
AlignBars = justify
ScaleMajor = gridcolor:darkgrey increment:100 start:0
ScaleMinor = gridcolor:lightgrey increment:20 start:0
BackgroundColors = canvas:sfondo
BarData=
  bar:1793 text:1793
  bar:1806 text:1806
  bar:1821 text:1821
  bar:1831 text:1831
  bar:1841 text:1841
  bar:1851 text:1851
  bar:1861 text:1861
  bar:1872 text:1872
  bar:1881 text:1881
  bar:1891 text:1891
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1946 text:1946
  bar:1954 text:1954
  bar:1968 text:1968
  bar:1982 text:1982
  bar:1990 text:1990
  bar:1999 text:1999
PlotData=
  color:barra width:15 align:left
  bar:1793 from:0 till:211
  bar:1806 from:0 till:198
  bar:1821 from:0 till:175
  bar:1831 from:0 till:188
  bar:1841 from:0 till:301
  bar:1851 from:0 till:346
  bar:1861 from:0 till:317
  bar:1872 from:0 till:327
  bar:1881 from:0 till:345
  bar:1891 from:0 till:353
  bar:1901 from:0 till:387
  bar:1911 from:0 till:386
  bar:1921 from:0 till:406
  bar:1931 from:0 till:373
  bar:1946 from:0 till:347
  bar:1954 from:0 till:410
  bar:1968 from:0 till:427
  bar:1982 from:0 till:807
  bar:1990 from:0 till:900
  bar:1999 from:0 till:957


## Ծանոթագրություններ

## Արտաքին հղումներ
* Աբլեժի համայնքապետարան

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Հաշվապահների միջազգային ֆեդերացիա

**Հաշվապահների միջազգային ֆեդերացիա (ՀՄՖ)** (), հաշվապահների համաշխարհային կազմակերպություն, հիմնադրվել է 1977 թվականին։ Այն ունի 175 անդամ` 130 երկրներից և իրավասություններից, միավորում է ավելի քան 2,5 միլիոն հաշվապահների՝ զբաղված հասարակական պրակտիկայով, արդյունաբերությամբ, առևտրով, կառավարմամբ և ակադեմիայի ոլորտներում։ ՀՄՖ-ում ընդգրկված խորհուրդների միջոցով կազմակերպությունը սահմանում է էթիկայի, աուդիտի, կրթության և հանրային հատվածի հաշվապահության միջազգային ստանդարտներ։
## Կազմ
### Ստանդարտի կոմիտեներ (խորհուրդներ)
* Հաշվապահական ոլորտի կրթության միջազգային ստանդարտների խորհուրդ (IAESB)
* Աուդիտի և տեղեկատվության վավերականության հաստատման միջազգային ստանդարտների խորհուրդ (IAASB)
* Հաշվապահների համար միջազգային էթիկական ստանդարտների խորհուրդ (IESBA)
* Ֆինանսական հաշվառման և պետական ոլորտում հաշվետվությունների միջազգային ստանդարտների խորհուրդ (IPSASB)

### Հանձնաժողովներ
* Համապատասխանության հարցերով խորհրդատվական խումբ (CAP)
* Զարգացող ազգերի հարցերով հանձնաժողով 
* Առաջադրումների թեկնածության հանձնաժողով
* Բիզնեսով զբաղվող պրոֆեսիոնալ հաշվապահների հանձնաժողով
* Փոքր և միջին բիզնեսի պրակտիկայի հանձնաժողով 
* Անդրազգային աուդիտորների հանձնաժողով

### Ղեկավար
* Ռեյչել Գրայմզ` 2017 թվականից

## Ծանոթագրություններ

## Արտաքին հղումներ
* Պաշտոնական կայք
* IFAC Ռուսաստանի ՀՄՖ կայքում

Կատեգորիա:Աուդիտ
Կատեգորիա:1977 հիմնադրված կազմակերպություններ
Կատեգորիա:Հաշվապահություն
Կատեգորիա:Միջազգային տնտեսական կազմակերպություններ
Ճանապարհորդություն ժամանակի միջով

[մինի|316x316пкс|Ենթադրյալ ճանապարհորդի լուսանկարը, որը արվել է 1941 թվականին [Բրիտանական Կոլումբիայում (Կանադա) Գոլդ Բրիջի բացման ժամանակ։ Իրականում տղամարդու կերպարը համապատասխանում է դարաշրջանին և հավաքվածներից տարբերվում է նրանով, որ մնացածն ավելի պաշտոնապես են հագնված։ Հիփսթեր ճանապարհորդի ակնոցները հորինվել են դեռևս 1920-ական թվականներին, իսկ շապիկի վրա հավանաբար պատկերված է «Մոնրեալ Մարունս» լոգոտիպը։]]
**Ճանապարհորդություն ժամանակի միջով**, մարդու կամ որևէ օբյեկտի հիպոթետիկ տեղաշարժը ներկայից դեպի անցյալ կամ ապագա, մասնավորապես, տեխնիկական սարքի միջոցով, որը կոչվում է «ժամանակի մեքենա»։

## Ճանապարհորդություն ժամանակի միջով
### Ճանապարհորդություն դեպի ապագա
Ժամանակակից գիտությունը թույլ է տալիս ապագա ճանապարհորդելու մի քանի տեսականորեն հնարավոր ուղիներ (ցանկացած օբյեկտ, բնականաբար, ժամանակի ընթացքում ճանապարհորդում է դեպի ապագա, ուստի խոսքը ժամանակի ընթացքի «շրջանցման» ճանապարհորդության մասին է)։

# **Ֆիզիկական** (հիմնված հարաբերականության տեսության վրա), գտնվելով ծայրահեղ բարձր ծանրության տարածքում, օրինակ՝ սև խոռոչի հորիզոնի մոտ։
# **Կենսաբանական**, դադարեցնել մարմնի նյութափոխանակությունը, որին հաջորդում է վերականգնումը (օրինակ՝ կրիոկոնսերվացիա)։
# **[[Քվանտ]]ային**, տեսականորեն քվանտային ֆիզիկայի ավելի խորը իմացությունը թույլ է տալու ոչ միայն տելեպորտավորել տեղեկատվությունը, այլև ֆիզիկական օբյեկտները տեղափոխել ժամանակի և տարածության մեջ։

## Ծանոթագրություններ

Կատեգորիա:Գիտական ֆանտաստիկայի թեմաներ
Կատեգորիա:Ժամանակ
Կատեգորիա:Հարաբերականության տեսություն
Կատեգորիա:Ֆիզիկայի փիլիսոփայություն
Էլզի Քրայսլեր Սեգար

**Էլզի Քրայսլեր Սիգար** (, ), ամերիկացի ծաղրանկարիչ, որն ավելի հայտնի է որպես 1929 թվականին նավաստի Պոպեյի կերպարի ստեղծող։

## Կենսագրություն
Ծնվել է բանվորի ընտանիքում, մանկուց օգնել է հորը որպես նկարիչ և պաստառագործ։ Այնուհետև սովորել է թմբուկ նվագել, աշխատել է վոդեվիլում  որպես թմբկահար և կինոմեխանիկ։ 18 տարեկանում որոշել է դառնալ ծաղրանկարիչ և քանի որ սկզբնական գործերը թերթերը չեն ընդունել, հեռակա ավարտել է Օհայո նահանգի Քլիվլենդ քաղաքում համապատասխան կուրսը։

Գնալով Չիկագո ծանոթացել է Ռիչարդ Աութքոլթի հետ, որն օգնել է աշխատել  *Chicago Herald-*ում։ 1916-1917 թվականներինն լույս է տեսել նրա առաջին աշխատանքը՝ Չարլի Չապլինի ծաղրանկարը։ 1918 թվականին միացել է մագնատ Ռենդոլֆ Հերթսին պատկանող «*Chicago Evening American»* թերթին, որտեղից տեղափոխվել է  *«YorNewk Journal»* ամսագիր և աշխատել երկար տարիներ։ Այդ թերթի համար նա սկսել է նկարել «*Thimble Theatre»* ծաղրանկարները, որտեղ 1919 թվականին հայտնվել են Օլիվ Օիլը և մի քանի այլ հերոսներ՝ ապագա նավաստի Պոպեյի պատմությունից, իսկ Պոպեյը՝ 1929 թվականին։

1938 թվականին մահացել է լեյկոզից և լյարդի հիվանդությունից։

## Ծանոթագրություններ

## Արտաքին հղումներ
* «E.C. Segar» by Ed Black
* Статья в Encyclopedia Britannica

Կատեգորիա:Ամերիկացի գրողներ
Կատեգորիա:Ամերիկացի ծաղրանկարիչներ
Կատեգորիա:Ամերիկացի նկարիչներ
Կատեգորիա:Ամերիկացի սցենարիստներ
Կատեգորիա:Լեյկոզից մահացածներ
Կատեգորիա:Կոմիքսների նկարիչներ
Վեննի դիագրամ

[alt=Общей также является буква К|thumb|217x217px|'''Վեննի դիգրամ''', ցուցադրված է [հունական այբուբեն|հունական լատինական և ռուսական այբուբենների հատումը։]]
**Վեննի դիագրամ** (նաև կիրառվում է Էյլեր-Վենի դիագրամ անվանումը), ունիվերսալ բազմության մի քանի (հաճախ երեք) ենթաբազմությունների միջև գոյություն ունեցող հարաբերությունների(միավորում, հատում, տարբերություն, սիմետրիկ տարբերություն) սխեմատիկ  պատկերումն է։ Վեննի դիագրամի վրա U ունիվերսալ բազմության կետերը պատկերվում են որոշակի ուղղանկյան տեսքով, որում ներդրված են մյուս բազմությունները շրջանների կամ այլ պարզ երկրաչափական պատկերների տեսքով։
Վեննի դիագրամը կիրառվում է ասույթների և պրեդիկատների հետ կապված դասական հաշվարկներում։
Վեննի դիգրամը n պատկերների օգնությամբ արտացոլում է n հատկությունների բոլոր 2^n կոմբինացիաները, այսինքն վերջավոր  Բուլյան հանրահաշիվը։  n=3 դեպքում Էյլեր-Վեննի դիագրամը սովորաբար պատկերվում է միևնույն շառավղով երեք շրջանների տեսքով,որոնց կենտրոնները հավասարակողմ եռանկյան գագաթներն են։Վեննի դիագրամի ապարատի հետագա զարգացումը ասույթների դասական հաշվարկներում հավանական դիագրամների ապարատն է, դիագրամների ցանց հասկացությունը, որտեղ Վեննի դիագրամը կիրառվում է որպես օպերատոր։
Այն հայտնվեց անգլիացի տրամաբանող Ջոն Վեննի  «Սիմվոլիկ տրամաբանություն» աշխատությունում 1881 թվականին։

## Էյլերի և Վեննի դիագրամների կապը
thumb|Դատարկ բազմությամբ Վեննի դիգրամից Էյլերի կամայական շրջանների ստացման օրինակ
thumb|300px|22 (256-ից) Վեննի դիագրամը 3 շրջաններով ''(վերևից)'' և համապատասխանաբար ''Էյլերի դիագրամը'' ''(ներքևից)''
Ի տարբերություն Վեննի դիագրամի՝ Էյլերի դիագրամը արտահայտում է չհատվող բազմությունների միջև հարաբերությունները։ էյլերի շրջանները ծագել են Արիստոտելի սիլլոգիստիկայի հիման վրա, իսկ Վեննի դիգրամները ստեղծվել են մաթեմատիկական տրամաբանության խնդիրների լուծման համար։
Ներքևի նկարում բնական թվերից կազմված երեք բազմությունների համար էյլերի և Վեննի դիագրամներն են․
* A = \{1,\, 2,\, 5\}
* B = \{1,\, 6\}
* C = \{4,\, 7\}

File:3-set Euler diagram.svg|Էյլերի դիագրամ
File:3-set Venn diagram.svg|Վեննի դիագրամ

Երբեմն, եթե հատկությունների որոշ համադրություն համապատասխանում է դատարկ բազմության, ապա այդ համադրությունն ավարտվում է։
Նկարում աջից տրված են 3 շրջաններով Վեննի 22 տարբեր դիագրամներ *(վերևից)*  և համապատասխանաբար Էյլերի դիագրամները*(ներքևից)*։
Էյլերի դիագրամներից որոշները չեն համապատասխանում, իսկ որոշներն էլ լրիվ համարժեք են Վեննի դիագրամաներին։ Սևով նշանակված են դատարկ բազմությունները։

## Տես նաև
Կառնոյի քարտեզ

## Արտաքին հղումներ
* 
* Эпизод 412 сериала Numb3rs — изображение диаграмм Венна для n=5,\;7,\;11.
* Построение диаграмм Венна on-line  для n=3, 4, 5 и исходный код.
* 
* 
* 

## Ծանոթագրություններ

Կատեգորիա:Բազմությունների տեսություն
Կատեգորիա:Դիագրամներ
Շուշան (շրջան)

**Շուշան** (*[[Չինաստան|չին․]]* 蜀山), Չինաստանի Անհոյ նահանգի Հեյֆեյ քաղաքի քաղաքային ենթակայության շրջան։

## Պատմություն
1949 թվականին քաղաքացիական պատերազմի ժամանակ տեղանքն անցել է կոմունիստների հսկողության տակ և կազմավորվել է №3 Շրջանը։ 1951 թվականին այն վերանվանվել է Արևմտյան քաղաքային շրջանի (西市区)։

Շրջանի մակերեսը կազմում է 261,36 կմ2 (100,91 քառ. մղոն), իսկ բնակչությունը՝ 1,022,321 բնակիչ՝ 2010 թվականի մարդահամարի տվյալներով։

2002 թվականին Արևմտյան քաղաքային շրջանը վերանվանվել է Շուշան շրջանի։

## Վարչական բաժանում
Շրջանը բաժանված է 8 փողոցային խորհրդի և 4 ավանի։

## Պատկերասրահ
### Տեսարժան վայրեր

Hefei Xiaoshushan Cemetery.jpg
Old Foliage (121133233).jpeg
Shushan, Hefei, Anhui, China - panoramio (1).jpg
Shushan, Hefei, Anhui, China - panoramio (2).jpg
Shushan, Hefei, Anhui, China - panoramio.jpg
The Bell (121133239).jpeg
The Cold Lake (121133241).jpeg
The Lonely River (121133237).jpeg
合肥市大蜀山麓-开福寺 - panoramio - luchangjiang~鲁昌江.jpg
安徽省地质博物馆-1.jpg
开福寺.jpg
航班上看合肥市高效开发区 - panoramio.jpg


## Ծանոթագրություններ

## Արտաքին հղումներ
*Տեղեկություններ բնակչության փոփոխությունների և քաղաքի պատմության մասին 行政区划网 կայքում (չին․)

Կատեգորիա:Անհոյ նահանգի քաղաքներ
Կատեգորիա:Ասիական քաղաքներ
Կատեգորիա:Շրջաններ ըստ երկրի
Կատեգորիա:ՉԺՀ ինքնավար շրջաններ
Կատեգորիա:Չինաստան
Կատեգորիա:Չինաստանի նահանգներ
Կատեգորիա:Քաղաքներ ըստ մայրցամաքի
Կլադոգրամ

**Կլադոգրամ**, ժամանակակից կենսաբանական դասակարգման հիմնական հասկացություններից մեկը, գրաֆիկ, որն արտացոլում է տաքսոնների միջև եղած ծագումնաբանական կապերը։ 
[thumb|Կլադոգրամ, որը ցույց է տալիս [բազմախոզանների դասերի միջև ծագումնաբանական կապերը]]

Կլադոգրամում ընդունված է առանձնացնել **ծայրամասային խմբեր**(խմբեր, որոնք գտնվում են ճյուղերի ծայրերին), **հանգույցներ** և **միջհանգույցային միացումներ**(հանգույցները միացնող գծեր)։ Կլադոգրամի ինֆորմացիոն պարունակությունը կայանում է ճյուղավորման հաջորդականության մեջ։ Միջհանգուցային միացումները, ծայրամասային խմբերիդասավորության հստակ ձևը չունեն ինֆորմացիոն որևէ նշանակություն։ Երբեմն կլադոգրամում ցույց են տրվում մոնոֆիլիայի մասին այս կամ այն հիպոթեզը հաստատող սինապոմորֆիան և երկրաբանական ժամանակաշրջանը։

## Կլադոգրամի, ֆենոգրամի և ֆիլոգենետիկ ծառի տարբերությունները
Ի տարբերություն ֆենոգրամի` կլադոգրամը չի արտացոլում ծայրամասային խմբերի նմանության քանակական աստիճանը։ Այն ցույց է տալիս *էվոլյուցիոն իրադարձությունների հաջորդականության մասին հիպոթեզը*, որը հանգեցրել է ծագումնաբանական կապերի նման հիերարխիայի ձևավորմանը։ 
Ի տարբերություն ֆիլոգենետիկ ծառի` կլադոգրամի հանգույցները և միջհանգուցային միացումները չեն կարող կառուցվել իրականում գոյատևած օրգանիզմներին, ծայրամասային խմբերի նախնիներին կամ վարկածային խմբերին համապատասխան։ Կլադոգրամն իրենից ներկայացնում է *հայտնի*(ոչ թե վարկածային) խմբերի միջև *ծագումնաբանական* կապերի սխեմատիկ պատկերը, լինեն դրանք բրածո, թե ժամանակակից, յուրաքանչյուրը դիտարկվում է որպես ծայրամասային խումբ։ Ամենից առաջ սա կապված է կլադիստիկ դասակարգման մեջ նաախնի խմբերի ունեցած վիճելի կարգավիճակից։

## Գրականություն
*Wiley E. O. (1981) Phylogenetics: The Theory and Practice of Phylogenetic Systematics. New York: Wiley Interscience.

Կատեգորիա:Տաքսոնոմիա
Կատեգորիա:Էվոլյուցիա
Կատեգորիա:Էվոլյուցիոն կենսաբանություն
Կատեգորիա:Կենսաբանության փիլիսոփայություն
Կատեգորիա:Կենսաբանության տերմինաբանություն
Կատեգորիա:Կենսաբանական դասակարգում
Ջասթին Չեմբերս

**Ջասթին Չեմբերս** ( ), ամերիկացի դերասան և մոդել, որը առավել հայտնի է «Գրեյի անատոմիա» երկարատև հեռուստասերիալում խաղացած Ալեքս Կարևի դերով։

## Կարիերա
Չեմբերսը մոդելի իր կարիերան սկսել է Փարիզում։ Նա Եվրոպայում, Ճապոնիայում և Միացյալ Նահանգներում աշխատել է Քելվին Քլայնի, Ջորջիո Արմանիի և Դոլչե և Գաբանայի համար։ Այն բանից հետո, երբ որոշել է սկսել իր դերասանական կարիերան, Չեմբերսը տեղափոխվել է Նյու Յորք, որտեղ *HB Studios*-ում չորս տարի սովորել է դերասանական վարպետություն։

1995 թվականին, ինչպես նաև շատ ուրիշ մոդելներ, Չեմբերսը իր դեբյուտային դերը կատարել է «Այլ աշխարհ» ցերեկային սերիալում։ Նա շուտով հեռացվել է սերիալից և դրանից հետո փորձել է իր կարիերան կառուցել փրայմ թրայմ սերիալներում։ Նա հայտնվել է մի քանի սերիալներում, իսկ 1998 թվականին «Քառանկյուն» փրայմ թրայմ հեռուստասերիալում ստացել է կանոնավոր դեր՝ փորձելով ստեղծել «Դալլաս» սերիալի նոր տարբերակը, որը փակվել է երկու էպիզոդից հետո։ Հաջորդ տարում նա առաջնաելույթ է ունեցել մեծ էկրանում՝ «Ազատության բարձունքները» ֆիլմում, որից հետո նկարահանվել է «Հարսանեկան իրարանցում» ռոմանտիկ կատակերգությունում՝ որպես Ջենիֆեր Լոպեսի ամուսին, որի հաջողությունից հետո նա խաղացել է «Հրացանակիրը» և «Կենդանակերպ» ֆիլմերի գլխավոր դերերում։

2005 թվականին Շոնդա Ռայմսը Չեմբերսին ընդունել է իր «Գրեյի անատոմիա» սերիալում, որը հանկարծակի բավականին մեծ հաջողության է հասել և արդյունքում դարձել է տասնամյակի ամենաքննարկվող և վարկանիշային հեռուստանախագծերից մեկը։ 2007 թվականին նա այլ դերասանների հետ արժանացել է ԱՄՆ կինոդերասանների գիլդիա մրցանակի՝ դրամատիկական սերիալում լավագույն դերասանական կազմի համար

## Անձնական կյանք
Ջասթին Չեմբերսը ծնվել է Օհայո նահանգի Սփրինգֆիլդ քաղաքում։ Հայրը եղել է շերիֆի տեղակալ, իսկ մայրը՝ տնային տնտեսուհի։ 1993 թվականին ամուսնացել է իր մոդելային գործակալության գործընկեր Քեյշի հետ։ Զույգը ունեցել է չորս երեխա՝ Իզաբելլան, Մայա և Կայլա երկվորյակները, Եվան և Ջեքսոնը։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Դերասաններ այբբենական կարգով
Նեյթան Չապման

**Նեյթան Չապման** ( ), ամերիկացի պրոդյուսեր և երաժիշտ, որն աշխատում է քանթրի երաժշտության բնագավառում, մի քանի հեղինակավոր մրցանակների դափնեկիր, այդ թվում՝ «Գրեմմի», American Music Awards և այլն։ Հայտնի է այնպիսի քանթրի-երգչուհիների հետ աշխատելով, ինչպիսիք են Թեյլոր Սվիֆթը և Շենայա Թվեյնը։ Նա նաև եղել է Թեյլոր Սվիֆթի *«[[Taylor Swift (ալբոմ)|Taylor Swift»]]*, *«Fearless»*, *«[[Speak Now|Speak Now»]]* և *«[[Red (ալբոմ, Թեյլոր Սվիֆթ)|Red»]]* ալբոմների պրոդյուսերը։ Դրանցից առաջինը նրա համար դեբյուտային է եղել պրոդյուսերական ոլորտում։ 2001 թվականին Նեյթան Չապմանը ավարտել է *Lee University*-ը (Թենեսի)։

2010 թվականին «Գրեմմի» 52-րդ մրցանակաբաշխության ժամանակ Նեյթան Չապմանը ստացել է «Գրեմմի» մրցանակ տարվա ալբոմի համար։ Նա նաև պրոդյուսերություն է արել *The Band Perry*, Մարտինա Մակ Բրայդի, Ջուելի, Սառա Լին Էվանսի, *Jypsi*, *Point of Grace*, Տրիշա Իերվուդի, Շանայա Թվեյնի, *Jimmy Wayne*, *[[Rascal Flatts]]* և Լայոնել Ռիչիի երաժիշտների համար։ Բացի պրոդյուսերությունից, Նեյթան Չապմանն աշխատել է նաև որպես սեսիոն երաժիշտ և նվագել է կիթառ, բանջո և մանդոլինա։

## Մրցանակներ և անվանակարգեր

## Ծանոթագրություն

## Արտաքին հղումներ
* www.nathanchapman.com

Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կիթառահարներ
Կատեգորիա:Ամերիկացի կոմպոզիտորներ
Կատեգորիա:Երաժիշտներ այբբենական կարգով
Կատեգորիա:Երաժշտական պրոդյուսերներ
Իզիլդ Լը Բեսկո

**Իզիլդ Լը Բեսկո** ( ), ֆրանսիացի դերասանուհի, ռեժիսոր և սցենարիստ։

## Կենսագրություն
Իզիլդը դերասանուհի և լրագրող Կատրին Բելհոջայի () դուստրն է։ Մայրն ուզում էր, որ նա կամ նրա քույրը՝ Մայվեն, դառնան կինոասատղ, և այս գործում հաջողության է հասել վերջինս։

Նա սովորել է դերասանական դպրոցում, իսկ 8 տարեկանից արդեն խաղացել է Ֆրանսիս Ժիրոյի *«Lacenaire»* ֆիլմում, չնայած որ նշված չի եղել տիտրերում։

Իզիլդը պաշտոնապես կինոյում առաջնաելույթ է ունեցել 13 տարեկանում՝ Էմմանուել Բերկոյի «Արձակուրդներ» (*Les Vacandes*, 1997) կարճամետրաժ ֆիլմում, որը ընտրված էր Կաննի կինոփառատոնի մրցութային ծրագրում։ Այնուհետև Բերկոն կրկին կանչել է նրան, որպեսզի «*La Puce»* («Կույս», 1998 թվական) սկանդալային կարճամետրաժ ֆիլմում խաղա գլխավոր դեր։ Այս ֆիլմով Իզիլդը որոշակի ճանաչում է ձեռք բերել ոչ միայն իր հայրենիքում, այլև Գերմանիայում (մեծ մասամբ *[[Arte]]* ֆրանկո-գերմանական հեռուստաալիքով ցուցադրվելու շնորհիվ)։

Դերասանուհուն իսկապես հայտնի է դարձրել Բենուա Ժակոյի «Մարկիզ դը Սադ» ֆիլմը, որտեղ նա խաղացել է Դանիել Օթոյի հետ հավասար։ Նաև շատ հաջողակ է եղել «Ռոբերտո Զուկո» ֆիլմը (2001 թվական, սերիական մարդասպան Ռոբերտո Զուկոյի մասին), և այս երկու ֆիլմերի համար նա առաջադրվել է «Սեզար» կինոմրցանակի՝ առավել խոստումնալից դերասանուհի անվանակարգում։

2003 թվականին, երբ Լը Բեսկոն ընդամենը 21 տարեկան էր, առաջնաելույթ է ունեցել որպես «Մանկական տարիֆ» ֆիլմի ռեժիսոր։ Ընդ որում, ֆիլմի սցենարը նա գրել էր 16 տարեկանում և դեռ այդ ժամանակ Փարիզի փառատոնում ստացել է պատանեկան մրցանակ լավագույն սցենարի համար։

## Ընտանիք և անձնական կյանք
Նրա չորս եղբայրները և քույրերը եղել են դերասաններ, որոնցից առավել հայտնի է նրա ավագ քույրը՝ Մայվեն, որը այնպիսի ֆիլմերի ռեժիսոր է, ինչպիսիք են «Դերասանների պարահանդեսը» և «Պոլիս»։

Իզիլդ Լը Բեսկոն ապրում է Նիկոլյա Իդիրոգլուի () հետ։ 2009 թվականին նրանք ունեցել են որդի՝ Ուիլսը։

## Ծանոթագրություն

## Արտաքին հղումներ
* Профиль Изильд Ле Беско на сайте uniFrance Films
* 

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի ֆրանսիացի դերասաններ
Կատեգորիա:Թատրոնի ֆրանսիացի դերասանուհիներ
Կատեգորիա:Կին պրոդյուսերներ
Կատեգորիա:Կինոռեժիսորներ այբբենական կարգով
Կատեգորիա:Սցենարիստներ այբբենական կարգով
Կատեգորիա:Ֆրանսիացի դերասաններ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի կին կինոռեժիսորներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ
Freak

**Freak**, ամերիկացի ռեփեր և երգչուհի Doja Cat-ի երգը, որը թողարկվել է 2020 թվականի օգոստոսի 7-ին՝ Kemosabe Records և RCA Records լեյբլների միջոցով։ Ի սկզբանե երգը բեռնվել է SoundCloud հարթակում՝ 2018 թվականի նոյեմբերի 11-ին, սակայն վերաթողարկվել է վաճառքի համար՝ երկրպագուների առցանց պահանջարկի արդյունքում։ Սինգլում առկա է հատված Փոլ Անկայի 1959 թվականի «Put Your Head on My Shoulder» երգից։

## Պատմություն և թողարկում
«Freak»-ի վերաթողարկումից առաջ այն հայտնիություն է ձեռք բերել TikTok հարթակում, որտեղ օգտագործվել է ավելի քան 1,2 միլիոն հոլովակներում։ 2020 թվականի հունիսի վերջին Դոջան իր ինստագրամյան ուղիղ եթերում մի քանի նոր երգեր է ներկայացրել, որոնք, ըստ նրա, թողարկվելու են նրա սպասվելիք նախագծում։ «Freak»-ի թողարկման մասին հայտարարելու հետ մեկտեղ Դոջան գրել է, որ երգը թողարկել է «իր երկրպագուներին զսպեցնելու համար», մինչ նա աշխատում է իր «նոր անակնկալի վրա»։ Մաքուր և պարզ տարբերակները թողարկվել են թվային տարբերակով։

## Թողարկման պատմություն

## Ծանոթագրություններ

Կատեգորիա:2018 երգեր
Կատեգորիա:Երգեր այբբենական կարգով
Հեմյունունու

**Հեմյունունու**  () Հին Եգիպտոսի 4-րդ դինաստիայի շրջանի ճարտարապետ։ Գիզայում գտնվող Փարավոն Խուֆուի Բուրգի ենթադրյալ ճարտարապետն է։ Որպես վեզիր՝ դատարանի ամենակարևոր անդամներից մեկն էր և պատասխանատու էր արքայական բոլոր գործերի համար։ Նրա դամբարանը գտնվում է Խուֆուի բուրգի մոտ։

## Կենսագրություն
Հեմյունուի ծագումը անհայտ է։ Նա համարվում է Մեդումից եկած արքայազն Նեֆերմատի և նրա կնոջ՝ Իտեթի որդին, Խուֆուի եղբորորդին և Սնեֆերուի թոռը։ Ուներ երեք քույր և եղբայրներ։ Կնոջ և երեխաների մասին տեղեկություն չկա։

Վեզիրի պաշտոնը ժառանգել էր հորեղբայր Քանեֆերից, իսկ վերջինը՝ Նեֆերմատից։

## Կոչում
Դամբարանում անվանել են թագաժառանգ, փարավոնի որսորդ՝ Ստորին Եգիպտոսում։  Հիլդեսհայմում գտնվող արձանի վրա գրված են տիտղոսներ՝  «Գերագույն դատավոր և մեծ տիրակալ», «Թոթի հինգ տան մեծը»։

Մահացել է հիվանդությունից՝ Մեծ Բուրգի կառուցումից առաջ։

## Դամբարան
Դամբարանը գտնվում է Խուֆուի բուրգի մոտ։ Քարերի վրա կան Խուֆուի թագավորության օրոք արված նշումներ ։ Արձանը գտնվում է Գերմանիայի Պելիզեուս թանգարանում։ Այդ ժամանակվա համար անսովոր է դամբարանում երկու թաղման պալատների առկայությունը, որոնցից մեկը հավանաբար նրա կանանցից մեկին է։ 1912 թվականի մարտին հյուսիսային Սերդաբում գերմանացի եգիպտագետ Հերման Յունկերը գտավ Հեմյունունու ամբողջ երկարությամբ կրաքարային արձանը, որն այսօր ցուցադրված է Հիլդեսհայմի Ռոմեր և Պիլիզաուս թանգարանում (Գերմանիա)։ Արձանի եզակիությունը արտաքին տեսքի իրական պատկերման մեջ է։ Քեոփսի դարաշրջանից պահպանվել են քիչ թվով ճարտարապետական և գեղարվեստական հուշարձաններ։ Դամբարանում կան գողության արձանագրություններ, որի ժամանակ կոտրել են աջ թևը և գլուխը։ Արձանի դեմքը վերականգնվել է ըստ նրա կրաքարային պրոֆիլի դիմանկարի։

## Նշումներ

## Ծանոթագրություններ

* Dieter Arnold, *The Encyclopaedia of Ancient Egyptian Architecture*, I.B.Tauris, 2002
* Nigel C. Strudwick, *Texts from the Pyramid*, SBL, 2005
* *Cambridge Ancient History* by Cambridge University Press, 2000
* Francesco Tiradritti, *Arte egizia*, Giunti, 2002
* Lyon Sprague De Camp, Catherine Crook De Camp, *Ancient Ruins and Archaeology*, Doubleday, 1964
* Ian Shaw, *The Oxford History of Ancient Egypt*, Oxford University Press, 2003

Կատեգորիա:Բուրգեր
Կատեգորիա:Հին Եգիպտոսի ճարտարապետներ
Կատեգորիա:Հին եգիպտացիներ
Սերվալ (այլ կիրառումներ)

**Սերվալ**, կարող է վերաբերել՝
* **[[Սերվալ (կատու)|Սերվալ]]** — Սերվալ կատու, կատվի կենդանատեսակ
* **[[Սերվալ]]** — համայնք կամ թաղամաս Ֆրանսիայում
Քիմ Հանթեր

**Քիմ Հանթեր** (, ), ամերիկացի դերասանուհի, «Օսկար»-ի և «Ոսկե գլոբուս»-ի դափնեկիր՝ Տրամվայ «Ցանկություն» դրամայում Էլիա Կազանի դերի համար, հայտնի նաև «Կապիկների մոլորակ» ֆիլմի առաջին 3 մասերի կերպարներից մեկի՝ Զիռա շիմպանզեի դերով։

## Կենսագրություն
Քիմ Հանթերը՝ ծնված որպես Ջենեթ Քոուլ ( անգլ.՝  Janet Cole), ծնվել է Դեթրոյթում (Միչիգան նահանգ)` Դոնալդ Քոուլի և Գրեյս Լինդի ընտանիքում։ Միջնակարգ կրթությունը ստացել է Ֆլորիդայում՝ Մայամի Բիչում։

Դերասանուհու առաջին նշանավոր դերերից մեկը մեծ էկրանին դարձավ Ջունի կերպարը «Աստիճան դեպի երկինք» (1946) մելոդրամայում։ 1947 թվականին կերտել է Ստելլա Կովալսկու կերպարը «Տրամվայ «Ցանկություն» բրոդվեյյան պիեսում, իսկ 1952 թվականին նույնանուն ֆիլմի հենց այդ դերի համար ստացել է «Օսկար» և «Ոսկե գլոբուս», երկու դեպքում էլ՝ որպես երկրորդական պլանի լավագույն դերասանուհի։ Շուտով Քիմ Հանթերի կարիերան անկում ապրեց այն բանից հետո, որ նա հայտնվեց Հոլիվուդի «Սև ցուցակում»՝ կոմունիստական հայացքներին հավանություն տալու կասկածանքով։

Մեծ էկրանի դերերի բացակայության պատճառով դերասանուհին սկսեց նկարահանվել հեռուստատեսությունում, որտեղ տասնամյակներ շարունակ խաղացել է բազում դերեր մի շարք հեռուստասերիալներում, այդ թվում՝ «Գիշերվա շեմ»ին, «Կաշվե խարազան», «Բժիշկ Քիլդեր», «Առաքելությունն անիրագործելի է», «Սպանություն, որ նա գրեց»։ Մակկարտիզմի դարաշրջանի մայրամուտին Քիմ Հանթերը վերադարձավ կինոէկրաններ, որտեղ իր ամենահայտնի դերերից մեկը դարձավ գիտնական շիմպանզե Զիռայի կերպարը «Կապիկների մոլորակ» գիտաֆանտաստիկ ֆիլմի առաջին երեք մասում։

Քիմ Հանթերն ամուսնացել է 2 անգամ։ Առաջին ամուսնությունը Ուիլյամ Բոլդուինի հետ տևել է 2 տարի՝ 1944-1946 թվականներին, իսկ Ռոբերտ Էմետտի հետ՝ 1951 թվականից 2000 թվականը։

Քիմ Հանթերը մահացել է 79 տարեկան հասակում Նյու Յորքում՝ սրտի կաթվածից։ Նրա ներդրումը ամերիկյան կինոարտադրությունում նշված է աստղով Հոլիվուդյան փառքի ծառուղում։

## Ֆիլմագրություն
### Ֆիլմ

## Պարգևներ
* 1952-« Օսկար» մրցանակ՝ որպես երկրորդական պլանի լավագույն դերասանուհի («Տրամվայ «Ցանկություն»)
* 1952-« Ոսկե գլոբուս» մրցանակ՝ երկրորդական պլանի լավագույն դերասանուհի («Տրամվայ «Ցանկություն»)

## Ծանոթագրություններ

Կատեգորիա:1922 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բնօրինակում անաղբյուր հոդվածներ
Կատեգորիա:Սրտամկանի ինֆարկտից մահացածներ
Կատեգորիա:Թատրոնի ամերիկացի դերասանուհիներ
Քեն Քելլի

**Քեն Քելլի** (, ), ամերիկացի ֆանտաստ նկարիչ։ Հայտնի է Կոնանի և Տարզանի թեմաներով իր նկարազարդումներով, ինչպես նաև` Kiss (Destroyer և Love Gun ալբոմներ), Rainbow (Rising ալբոմ) և Manowar (The The Triumph of Steel և այլ ալբոմներ) ռոք խմբերի հետ աշխատանքների համար։ Հրատարակել է արվեստի մասին երկու գիրք և նկարել է ավելի քան 700 աշխատանք։ Նկարել է բացառապես յուղաներկերով։

## Կենսագրություն
Ծնվել է 1946 թվականին, Կոնեկտիկուտ նահանգի Նյու Լոնդոն քաղաքում։ Շուտով ընտանիքը տեղափոխվել է Լոնգ Այլենդ։ Քենը նկարչությամբ սկսել է հետաքրքրվել դեռ մանկապարտեզում։

Քեն Քելլին բարեկամական կապ ունի անվանի նկարիչ Ֆրենկ Ֆրազետայի հետ։ Քեն Քելլիի մորաքույրն ամուսնացած էր Ֆրազետայի հետ։ Չնայած ընտանեկան կապերին՝ Ֆրենկ Ֆրազետան երբեք նրան նկարել չի սովորեցրել` չցանկանալով փոպխանցել իր տեխնիկան։ Այնուամենայնիվ, Քելլին բազմիցս այցելել է նրա արվեստանոց, և Ֆրազետայի ոճը մեծ ազդեցություն է ունեցել նրա աշխատանքի վրա։

Դպրոցն ավարտելուց հետո Քելլին միացել է ծովային հետևակի զորքերին, որտեղ ծառայել է չորս տարի։ 1966 թվականին, զինվորական ծառայությունն ավարտելուց հետո, Քելլին կնոջ հետ մեկնել է Եվրոպա, որտեղ մեկ տարի անցկացրել է նկարչություն սովորելով։ Վերադառնալուն պես նա Ֆրազետտային ցույց է տվել իր պատկերած կոմիքսի կերպարը` Վամպիրելան։ Ֆրազետան նրա համար հանդիպում է կազմակերպել Warren-ի հրատարակչության հիմնադիր Ջեյմս Ուորենի հետ։ Ուորենը «Վամպիրելային» գնել է Քելլիից և պատվիրել ևս 13 շապիկ` կոմիքսների համար։ Այսպիսով, Քելլին սկսել է իր կարիերան` նկարազարդումներ անելով Warren ամսագրերի համար, և նրա առաջին մասնագիտական գործը եղել է «Վամպիրելա» կոմիքսը շապիկը։ Սկզբում նա համատեղում էր նկարազարդողի աշխատանքը վարորդի աշխատանքի հետ։

Warren-ի շապիկների հաջողության շնորհիվ Քելլին սկսել է առաջարկներ ստանալ այլ հրատարակիչների կողմից։ Նա գրքի առաջին շապիկը պատրաստել է Lancer-ի համար։

ըստ հենց իր` Քեն Քելլիի հայտարարության, իր կարիերայի ամենամեծ առաջընթացը «Kiss» խմբի համար շապիկների ստեղծումն էր։ Սկզբում երաժիշտները ցանկանում էին, որ Ֆրենկ Ֆրազետան նկարի շապիկը, բայց չեն կարողացել համաձայնել գնի մասին։ Նրանք սկսել են դիտարկել այլ ֆանտաստ նկարիչների թեկնածություններ և ընտրել են Քեն Քելլիին։

Destroyer ալբոմի շապիկի հաջողությունից հետո Քեն Քելլին սկսել է պատվերներ ստանալ շատ այլ երաժշտական խմբերի կողմից։ 1980-ական թվականների վերջին Manowar ռոք խմբի բոլոր շապիկները ստեղծվել են Քեն Քելիլի կողմից։

## Ծանոթագրություններ

## Գրականություն
*
* 

## Արտաքին հղումներ
* 

Կատեգորիա:20-րդ դարի ամերիկացի նկարիչներ
Կատեգորիա:Ամերիկացի ծաղրանկարիչներ
Կատեգորիա:Ամերիկացի նկարիչներ
Կատեգորիա:Ամերիկացի պատկերազարդողներ
Կատեգորիա:Կոմիքսների նկարիչներ
Յունգաբերրա

**Յունգաբերրա** (), քաղաք, որը գտնվում է ավստրալիական Քվինսլենդ նահանգի հյուսիս-արևելքում։ Քաղաքի բնակչությունը 2011 թվականի տվյալներով կազմել է 1106 մարդ։ Քաղաքը գտնվում է Թեյբլենդս մարզի կազմում, որի բնակչությունը կազմում է 45.300 մարդ (2008 թվականի տվյալներով)։

## Տեղանուն
Յունգաբերրա անվանումը ծագում է բնիկների janggaburru բառից, ինչը տեղական Ֆլինդրեսիա (Flindersia bourjotiana) բույսի անվանումն է։ 
thumb|left|150px|Մարզի դիրքը

## Աշխարհագրություն
Յունգաբերրան գտնվում է Ատերտոն սարահարթի վրա, ծովի մակարդակից 750 մ բարձրության վրա։ Քաղաքը գտնվում է Ատերտոնից 13 կմ դեպի հյուսիս և մարզկենտրոն Քերնս քաղաքից 67 կմ դեպի հարավ-արևմուտք։

## Պատմություն
Մինչև եվրոպացիների գալը ապագա քաղաքի մերձակայքում ապրում էին Ավստրալիայի աբորիգենների մոտավորապես 60 տարբեր խմբեր, այդ թվում նաև` իդինժի և նգաջանջի ժողովուրդները։

1880-ական թվականների սկզբին գրեթե ապագա Յունգաբերայի չափ տարածք, որը կոչվում էր Ալլումբա, օգտագործվում է հանքափորների համար որպես գիշերակացի վայր, որոնք ճանապարհորդում էին ափից դեպի արևմուտք։ 1886 թվականին տարածքն ուսումնասիրվել է, և 1891 թվականինն այստեղ են եկել առաջին նորաբնակները։

1910 թվականին քաղաքի միջով անցկացվել է երկաթուղային կայարան, և քաղաքը վերանվանվել է Յունգաբերրա` Ալլումբա անունով այլ քաղաքի հետ չշփոթելու համար։

1911 թվականին բնիկների թվաքանակն ամբողջ բնակչության թվից, որոնք գոյություն են ունեցել մինչև եվրոպացիների գալը, կրճատվել է` դառնալով 20 %։ Դա կապված է եղել հաճախակի հիվանդությունների, եվրոպացիների հետ հակամարտությունների և իրենց բնակության միջավայրը կորցնելու հետ։

## Ծանոթագրություններ

Կատեգորիա:Ավստրալիայի քաղաքներ
Ուոլքամին

**Ուոլքամին** (), քաղաք, որը գտնվում է ավստրալիական Քվինսլենդ նահանգի հյուսիս-արևմտյան մասում։ Քաղաքի բնակչությունը 2006 թվականի տվյալներով կազմել է 630 մարդ։ Քաղաքը գտնվում է Թեյբլենդս մարզի կազմում, որի բնակչությունը կազմում է 45.300 մարդ (2008 թվականի տվյալներով)։

## Տեղանուն
Ուոլքամին անվանումը գալիս է քաղաքում գտնվող երկաթուղային կայարանից։ Իսկ երկաթուղային կայարանի անվանումն իր հերթին առաջարկել է երգեհոնահաև Սիդնեյ Լեոնել Մեյը։ Առավել հավանական է, որ այս անվանումը եկել է վակամանների լեզվից, որոնք ապրել են այստեղ մինչև եվրոպացիների գալը։

## Աշխարհագրություն
Տեղակայված է Ատերտոն սարահարթում։ Քաղաքը գտնվում է Մարիբայից 15 կմ հեռավորության վրա, մարզկենտրոն Քերնս քաղաքից 76 կմ դեպի հարավ-արևմուտք 1702 կմ դեպի հյուսիս-արևմուտք Քվինսլենդ նահանգի մայրաքաղաք Բրիսբենից։

## Պատմություն
Առաջին պետական դպրոցը Ուոլքամինում բացվել է 1958 թվականի մայիսի 19-ին։
1982 թվականին դպրոցը նշել է իր 25-ամյակը։

1959 թվականին Քվինսլենդի կառավարությունն Ուոլքամինում հիմնել է հետազոտական կայարան` ուսումնասիրելու Տինարու ամբարտակի ջուրը ոռոգման նպատակով օգտագործելու տնտեսագիտությունը։

## Ծանոթագրություններ

## Արտաքին հղումներ
*Панорамы Уолкамина на Гугл-картах
Չարլզ Կետոն

**Չարլզ Կետոն**, () RA, երբեմն անվանում են Չարիզ Կետոն ավագ, ականավոր նկարիչ, բնանկարիչ, 18-րդ դարի անիմալիստական, ֆիգուր ժանրի նկարիչ և Գեղարվեստի թագավորական ակադեմիայի (Լոնդոն) հիմնադիր անդամներից մեկը։

## Կյանք և գործունեություն
Կետոնը ծնվել է 1728 թվականին Նորվիչում, Նորֆոլք։ Նա իր հոր 35 երեխաներից մեկն էր, որոնց ունեցել էր երկու ամուսնությունից։ Նա Լոնդոնում նկարչություն է սովորում մի ուսուցչի մոտ, ըստ որոշ աղբյուրների, հյուսնի մոտ, ում անունն էր Մաքսվել։ Այնուհետև սովորում է Սուրբ Մարտինի Լեյն Ակադեմիայում։ Նա հայտնի է իր բնանկարներով և կենդանիների նկարներով, մաև տաղանդավոր ծաղրանկարիչ էր։ 1781 թվականին հրատարակում է «*Մարգեյթի փաթեթը»* փորագրանկարը։

Նա դառնում է Նկարիչների միության անդամ և 1760–1764 թվականներին տարբեր պատկերասրահներում բազմաթիվ նկարներ է ցուցադրության ներկայացնում։ Ցուցադրում էր կառքերի գծապատկերներ, բուսական աշխարհի զարդանախշեր, պատկերում էր զինանշանների բարձրակարգ սխեմաներ։ Նա դարձել է Ջորջ երրորդ արքայի նկարիչ-ուսուցիչը։
thumbnail|left|Դեվոնշիրի դքսի զինանշանը|alt=

Նա Գեղարվեստի թագավորական ակադեմիայի (Լոնդոն) հիմնադիր անդամներից էր և 1784 թվականին Ուորշիփֆուլի նկարիչների միությունում ուսուցիչ էր։ Նա իր աշխատանքները ցուցադրել է Ակադեմիայում հիմնադրումից մինչ իր կյանքի վերջ։ Նրա աշխատանքները հիմնականում բնապատկերներ էին, երբեմն էլ պատկերում էր կենդանիներ, որոնցից է *«Յուպիտերը և Լեդան», «Երեխան խաղալիս»:* Նա նկարել է նաև եկեղեցական նկարներ, ինչպես *«Հրեշտակը հաղորդում է Սուրբ Պետրոսին»։ Այն Նորվիչի [[Սուրբ Պետրոս Մանքրոֆթ]] եկեղեցու համար էր**:*

Կետոնը դադարեց նկարել մահվանից մի քանի տարի առաջ։ Նա մահացել է 1798 թվականի օգոստոսի 28-ին, Լոնդոնի Նյու Րոուդ փողոցում գտնվող իր տանը։ Նրան հուղարկավորել են Բլումսբերի գերեզմանատանը։

thumb|Բարոնուհի Հեմիլթոնի զինանշանը, 1790|alt=

Նրա որդին՝ Չարլզ Կետոն կրտսերը (1756–1819), Թագավորական ակադեմիայի մատյանների համաձայն, ապրում էր իր հայրիկի տանը՝ Գեյթ փողոցում։ Չարլզ Կետոն կրտսերը դարձել է նկարիչ, տոպոգրաֆիստ։ Չարլզ Կետոնը մեկնում է Միացյալ Նահանգներ։ Նրա աշակերտներից էին Ջոն Դյուրանդը, նրա որդի Չարլզ Կետոն կրտսերը, եղբայրը՝ Ջեյմսը և Վիլյամ Օուենը։ Վերջինս դառնում է Գեղարվեստի թագավորական ակադեմիայի (Լոնդոն) անդամ։

## Ծանոթագրություններ

## Գրականություն
*Philip H. Highfill, Kalman A. Burnim, Edward A. Langhans. *[https://books.google.com/books?id=Ohhz-ZXjfd4C&pg=PA116 A Biographical Dictionary of Actors, Volume 3]* p116 (SIU Press, 1975).

## Արտաքին հղումներ
*The Catton Collection (Norwich Castle Museum – 2 Jan 2010)
*Charles Catton Senior (1728–1798) (Norwich Castle Museum  – 2 Jan 2010)

Կատեգորիա:18-րդ դարի անգլիացի նկարիչներ
Կատեգորիա:Անգլիացի նկարիչներ
Նրանք պատրաստված են մսից

**«Նրանք պատրաստված են մսից»** (), Տերի Բիսոնի պատմվածքը, որն առաջադրվել է «Նեբյուլա» մրցանակին։ Առաջին անգամ տպագրվել է «Omni» ամսագրում 1991 թվականին։ Պատմվածքն ամբողջությամբ երկու կերպարների երկխոսություն է, իսկ Բիսոնի վեբ-կայքում կա դրա թատերական տարբերակը։ Պատմվածքի կինոադապտացիան Սիեթլի «Գիտական ֆանտաստիկայի թանգարան» կինոփառատոնում գրան-պրի է ստացել։

## Սյուժե
Պատմվածքը կառուցված է մսի մասին երկու էակների երկխոսության ձևով։ Այդ երկու հերոսները բանական էակներ են, որոնք կարողանում են շարժվել ավելի արագ, քան լույսը։ Նրանք կատարում են «տիեզերքի այդ կվադրանտի բոլոր բանական ռասաների կամ այլ էակների հետ կապվելու, ողջունելու ու գրանցելու» առաջադրանքը։ Բիսսոնի բնագրային տեքստը նրանց բնութագրում է որպես պրոյեկցիոն էկրանի վրա «երկու կայծ, որոնք լուսատտիկների պես ճախրում էին աստղերի մեջ»։ Նրանք կարճ ժամանակ մնում են իրենց արտասովոր բացահայտման՝ կյանքի ածխածնային ձևի վրա, որը նրանք անվստահորեն կոչում էին «մտածող միս»։ Էակները որոշում են «ջնջել գրառումները և մոռանալ այդ ամենի մասին»՝ Արեգակնային համակարգը նշելով որպես «ամայի»։

## Հավելյալ տեղեկություններ
* 1993 թվականին պատմվածքն ընդգրկվել է ««Արջերը բացահայտում են կրակը» և այլ պատմություններ» անթոլոգիայում և մեծ տարածում է գտել համացանցում, որը Բիսսոնը «հրապուրիչ» է համարում։ Նրան մեջբերում էին ճանաչողական, տիեզերագիտական և փիլիսոփայական ստեղծագործություններում։
* 2006 թվականին պատմվածքի էկրանավորումը  հաղթել է Սիեթլում անցկացված «Գիտաֆանտաստիկ ժանրի կարճամետրաժ ֆիլմերի» փառատոնում։

## Ծանոթագրություններ

## Արտաքին հղումներ
* «Նրանք պատրաստված են մսից» ստեղծագործությունը BestScienceFictionStories.com կայքում  - համառոտ պատմվածք
* «Նրանք պատրաստված են մսից» - ռուսերեն գրական թարգմանություն

Կատեգորիա:Գիտական հումոր
Կատեգորիա:1991 գրքեր
Կատեգորիա:Անգլերեն գրքեր
Կատեգորիա:Անգլերեն գրքեր
Էլ Անացուի

**Էլ Անացուի** (, ծնվել է 1944 թվականին, Գանայում, ապրում և ստեղծագործում է Նիգերիայում), ժամանակակից աֆրիկյան նկարիչ, հայտնի է դարձել հարթեցված ալյումինե կափարիչներից, տարաներից և մետաղական առարկաներից պատրաստված վարագույրի շնորհիվ։

## Ստեղծագործությունը
մինի|ձախից
Էլ Անացուին որպես նկարիչ հայտնի դարձավ 1960-1970-ական թվականներին՝ իր նորարարական ոճի շնորհիվ։

Նրա ստեղծագործությունների հիմնական թեման աֆրիկական մշակույթի վերափոխումն է՝ արտաքին հզոր ուժերի ազդեցությամբ։ Նրա բարդ և գեղեցիկ աշխատանքները արտացոլում են աֆրիկյան և ժամանակակից արվեստների օրիգինալ միաձուլումը։ Նրա աշխատանքները հայրենի Գանայի, Նիգերիայի և արևմտաաֆրիկյան մշակույթի գեղագիտական ազդեցության կրողն են, վեր են հանում Արևմտյան Աֆրիկային բնորոշ սոցիալական, տնտեսական և մշակութային խնդիրները։ Սակայն, միևնույն ժամանակ արտացոլոմ են գլոբալիզացիայի, մարդկանց սպառողական վերաբերմունքի, թափոնների վերամշակման անհրաժեշտության և մարդու կյանքի անցողիկության գաղափարները՝ Աֆրիկայի սահմանների դուրս։ Իր հարցազրույցներից մեկում Անացուին պատմել է, որ իր ստեղծագործական առաջին փորձը  եղել է սովորական տախտակի վրա տառեր նկարելը։

Ստեղծագործական գործունեության ընթացքում Էլ Անացուին աշխատել է տարբեր նյութերով. փայտ, կերամիկա, յուղաներկ և այլն։ Չնայած դրան, հետագայում նա կենտրոնացավ միայն մետաղի վրա՝ հարյուր-հազարավոր կտորներից ստանալով ծավալուն պատկերներ՝ արվեստի տպավորիչ գլուխգործոցներ։

## Կենսագրություն
Անացուին ծնվել է 1944 թվականին, Գանայում, Վոլտայի շրջանի Անյակո բնակավայրում։ 1965 -1969 թվականներին սովորել է արվեստի քոլեջում, որն այժմ կոչվում է Կվամե Նկրումայի Գիտությունների և Տեխնոլոգիաների հաալսարան։ Քոլեջն ավարտելուց հետո դասավանդել է Նիգերիայի Էնուգու պրովինցիայում գտնվող Նսուկա (UNN) համալսարանաում։ Մինչ օրս նա ապրում և ստեղծագործում է Նիգերիայում ՝ չխզելով կապերը հայրենի Գանայի հետ։

## Անհատական ցուցահանդեսներ
մինի|ձախից|Տղամարդու հագուստը, դետալներ
Անացուիի աշխատանքները ցուցադրվում են Աֆրիկայում, Եվրոպայում, ԱՄՆ-ում, Ճապոնիայում։ Նրա քանդակներից տեղադրված են այնպիսի հայտնի հանրային նշանակության վայրերում, ինչպիսին է Փարիզի Պոմպիդու կենտրոնը։

## Հանրային նշանակության վայրերում տեղադրված աշխատանքներ

## Ծանոթագրություններ

## Արտաքին հղումներ
* El Anatsui: The unstoppable “master in our midst”
* Третья Московская биеннале современного искусства. Эль Анацуи

Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Գանացի արվեստագետներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Աֆրիկացի նկարիչներ
Նելլի Ավետիսյան

**Նելլի Ֆեոդորի Ավետիսյան** (), հայ երաժշտագետ, Հայաստանի կոմպոզիտորների միության անդամ (1994), ՀՀ մշակույթի վաստակավոր գործիչ (2014)։ Երևանի Կոմիտասի անվան պետական կոնսերվատորիայի պրոֆեսոր։

## Կենսագրություն
Նելլի Ավետիսյանը ծնվել է 1946 թվականի օգոստոսի 9-ին, Երևանում։ 1961-1965 թվականներին սովորել է Երևանի Ռոմանոս Մելիքյանի անվան երաժշտական ուսումնարանի տեսական բաժնում, 1966-1971 թվականներին՝ Երևանի Կոմիտասի անվան պետական կոնսերվատորիայի երաժշտագիտական բաժնում (դիպլոմային աշխատանք՝ «Քշիշտով Պենդերեցկի-Պասիոն ըստ Ղուկասի»), 1978 թվականին՝ Մոսկվայի պետական կոնսերվատորիայի երաժշտության տեսության ամբիոնում (ղեկավար՝ դոկտոր-պրոֆեսոր  Ե. Նազայկինսկի)։ Գիտական աշխատանքի թեման է եղել «Հայաստանի ժամանակակից բալետները», «Բալետը որպես սինթետիկ արվեստ» (դոկտոր-պրոֆեսոր Ս. Ռապոպորտի ղեկավարությամբ), 2009 թվականին պաշտպանել է «Բալետային դրամատուրգիայի տարածագրաֆիկական վերլուծության հնարավորությունները» (Հայ կոմպոզիտորների բալետների օրինակով) ատենախոսությունը՝ արժանանալով արվեստագիտության դոկտորի աստիճանի։

1971 թվականից դասավանդում է Երևանի պետական կոնսերվատորիայում, 1982 թվականից՝ ավագ դասախոս, 1990 թվականից՝ դոցենտ, 1994 թվականից՝ պրոֆեսոր։ 1974-1989 թվականներին միաժամանակ եղել է կոնսերվատորիայի նորաստեղծ ձայնագրության կաբինետի վարիչ։
1986 թվականին որակավորման բարձրացման նպատակով գործուղվել է Ֆերենց Լիստի երաժշտական ակադեմիա, որտեղ ուսանել է կոմպոզիտորներ Դյերդ Կուրտագի և Զոլտան Պոնգրացի դասարաններում։ 2001 թվականից Երևանի գեղարվեստի պետական ակադեմիայում դասավանդում է երաժշտության պատմություն։

Հեղինակ է թատրոնին, կատարողական արվեստին, կոմպոզիտորների ստեղծագործությունների վերլուծությանը, անհատական ստեղծագործական դիմանկարներին նվիրված երաժշտական գիտական աշխատությունների, հոդվածների։

## Ծանոթագրություններ

Կատեգորիա:Հայ երաժշտագետներ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:ՀՀ մշակույթի վաստակավոր գործիչներ
Կատեգորիա:Հայաստանի կոմպոզիտորների և երաժշտագետների միության անդամներ
Ֆիբրինոգեն

**Ֆիբրինոգեն**, արյան պլազմայում լուծված անգույն սպիտակուց։ Արյան մակարդման համակարգի ակտիվացման ժամանակ թրոմբին ֆերմենտի ազդեցությամբ ենթարկվում է ֆերմենտային ճեղքման։ Արդյունքում ձևավորված ֆիբրինի մոնոմերը արյան մակարդման ութերորդ գործոնի ազդեցությամբ պոլիմերիզացվում է և վերածվում ֆիբրին պոլիմերի սպիտակ թելիկների։ 
thumb|Ֆիբրինոգենի ալֆա շղթա

Ֆիբրինոգենը արտադրվում է լյարդում, անհրաժեշտության դեպքում վերածվում է անլուծելի ֆիբրինի` արյան մակարդուկի հիմքը հանդիսացող նյութի։ Այնուհետև ֆիբրինը ձևավորում է թրոմբ, ինչով ավարտվում է արյան մակարդման գործընթացը։

Ֆիբրինոգենի անալիզի համար օգտագործվում է նատրիումի ցիտրատ(3.8 տոկոսանոց)։ Ֆիբրինոգենի անալիզը նախավիրահատական հետազոտության անհրաժեշտ փուլերից է, իրականացվում է բորբոքային, սիրտ-անոթային հիվանդությունների դեպքում։ Ֆիբրինոգենը նաև հեմոստազի անփոխարինելի ցուցիչներից է։

Արյան մեջ ֆիբրինոգենի պարունակությունը բարձրանում է սուր բորբոքային հիվանդությունների և հյուսվածքների քայքայման դեպքում։ Ֆիբրինոգենը ազդում է նաև էրիթրոցիտների նստեցման արագության վրա։

Ֆիբրինոգենի նորման 2-4 գ/լ է։ Նորածինների դեպքում այն 1.25-3 գ/լ է։

Ֆիբրինոգենի նորման հղիության ընթացքում ավելի բարձր է։ Այդ ժամանակաշրջանում ֆիբրինոգենի պարունակությունն աստիճանաբար բարձրանում է և երրորդ եռամսյակում հասնում է 6գ/լ-ի։ Այլ դեպքերում մարդու արյան մեջ ֆիբրինոգենի բարձր քանակությունը վկայում է հետևյալ հիվանդությունների մասին. սուր բորբոքային և ինֆեկցիոն հիվանդություններ(գրիպ, տուբերկուլոզ), կաթված, սրտամկանի ինֆարկտ, հիպոթիրեոզ, ամիլոիդոզ, թոքաբորբ, չարորակ ուռուցքներ։ Ֆիբրինոգենի քանակության ավելացումը կարելի է կանխել վիրահատական միջամտությամբ, էստրոգենի ընդունումով։

Ֆիբրինոգենի նորմալ քանակությունն ընկնում է հետևյալ հիվանդությունների դեպքում. լյարդի հիվանդություններ (հեպատիտ, ցիրոզ), հղիության տոքսիկոզ, վիտամին C-ի և B12-ի պակաս, քրոնիկ միելոլեյկոզ, պոլիցիտեմիա։ Այն ընկնում է նաև օձի թույնով թունավորման, անաբոլիկ հորմոնների, անդրոգենների և օմեգա-3 ճարպաթթուների ընդունման դեպքում։

Ֆիբրինոգենից զուրկ արյան պլազման կոչվում է շիճուկ։

## Աղբյուրներ
*Protein of the month: Fibrinogen 
*Fibrinogen and fibrin

Կատեգորիա:Արյան սպիտակուցներ
Էլ Ֆաշիր

**Էլ Ֆաշիր**, նախկինում՝ Էլ Ֆաշեր,քաղաք Սուդանի արևմտյան մասում։

## Պատմություն
18֊րդ դարի վերջին Դարֆուրի սուլթան Աբդ ալ–Ռահման ալ–Ռաշիդը մայրաքաղաքը տեղափոխել է Էլ Ֆաշիր։ Քաղաքը կառուցվել և ծաղկել է սուլթանի պալատի շուրջ։ Պատմական քաղաքը համարվել է կարևոր կետ քարավանների ճանապարհի վրա

Այս պահին քաղաքում գտնվում է ՄԱԿ֊ի խաղաղար ուժերը Յունամիդ առաքելության ներքո։ Քաղաքից ոչ հեռու գտնվում են փախստականների մի քանի ճամբարներ։ 1990թվականին նախագահ Օմար ալ–Բաշիրի հրամանով Ֆաշիրում հիմադրվել է համալսարան, որի պաշտոնական բացումը տեղի է ունեցել 1991թվականի փետրվարին։

Էլ Ֆաշիրը այն քաղաքներից է, որտեղ այցելել է հայտնի օդաչու Ամելիա Էլխարտը՝ աշխարհով մեկ թռչելու փորձի ժամանակ։

## Աշխարհագրություն
Քաղաքը գտնվում է Էլ Ֆաշիր օազիսի կենտրոնում և հանդիսանում է Հյուսային Դարֆուր քաղաքի վարչական կենտրոնը։ Այն գտնվում է ծովի մակարդակից 752մ բարձրության վրա՝ Նիալա քաղաքից 195կմ հյուսիս–արևելք

## Կլիմա

## Տնտեսություն
Էլ Ֆաշիրը հանդիսանում է հարևանությամբ աճեցված գյուղմթերքների (հացահատիկային,մրգերի) առևտրի կենտրոն։ Քաղաքը կապված է Էլ Գենինա և Ում Քեդդադ քաղաքների ճանապարհներով։

## Բնակչություն
2009թվականի դրությամբ Էլ Ֆաշերի բնակչությունը կազմում է 286 277մարդ։ Քաղաքի բնակչության դինամիկան ըստ տարիների՝

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Սուդանի քաղաքներ
Կատեգորիա:Աֆրիկայի քաղաքներ